Paġna Fid-19 ta' Diċembru 2019, il-Kumitat tas-Sanzjonijiet tal-Kunsill tas-Sigurtà tan-Nazzjonijiet Uniti stabbilit permezz tal-paragrafu 9 tar-Riżoluzzjoni 2374 (2017) tal-Kunsill tas-Sigurtà tan-Nazzjonijiet Uniti żied ħames persuni mal-lista ta' persuni u entitajiet soġġetti għal iffriżar tal-assi kif stabbilit fil-paragrafi 4 sa 7 tar-Riżoluzzjoni 2374 (2017). Il-persuni kkonċernati jistgħu fi kwalunkwe ħin jippreżentaw talba lill-Kumitat tan-NU stabbilit skont il-paragrafu 9 tal-UNSCR 2374 (2017), flimkien ma' kwalunkwe dokumentazzjoni ġustifikattiva, sabiex id-deċiżjoni li dawk il-persuni jiġu inklużi fil-lista tan-NU tiġi kkunsidrata mill-ġdid. Dik it-talba għandha tintbagħat fl-indirizz li ġej: Għal aktar informazzjoni ara: https://www.un.org/sc/suborg/sites/www.un.org.sc.suborg/files/2374_mali_committee_guidelines_en.pdf Wara d-deċiżjoni tan-NU, il-Kunsill tal-Unjoni Ewropea ddeċieda li l-iffriżar tal-assi previst fl-Artikolu 2 tad-Deċiżjoni (PESK) 2017/1775 għandu japplika għal dawk il-persuni. Il-persuni kkonċernati jistgħu jippreżentaw talba lill-Kunsill, flimkien ma' dokumentazzjoni ġustifikattiva, sabiex id-deċiżjoni li hija tiġi inkluża fil-lista msemmija hawn fuq terġa' tiġi kkunsidrata, fl-indirizz li ġej: Qed tinġibed ukoll l-attenzjoni tal-persuni kkonċernati għall-possibbiltà li jikkontestaw id-deċiżjoni tal-Kunsill quddiem il-Qorti Ġenerali tal-Unjoni Ewropea, f'konformità mal-kondizzjonijiet stipulati fl-Artikolu 275(2), u l-Artikolu 263(4) u (6), tat-Trattat dwar il-Funzjonament tal-Unjoni Ewropea. Il-kontrollur ta' din l-operazzjoni ta' pproċessar huwa l-Kunsill tal-Unjoni Ewropea rrappreżentat mid-Direttur Ġenerali tar-RELEX (Affarijiet Barranin, Tkabbir, Protezzjoni Ċivili) tas-Segretarjat Ġenerali tal-Kunsill u d-dipartiment fdat bl-operazzjoni tal-ipproċessar huwa RELEX.1.C li jista' jiġi kkuntattjat fl-indirizz: L-għan tal-operazzjoni ta' proċessar huwa l-istabbiliment u l-aġġornament tal-lista ta' persuni soġġetti għal miżuri restrittivi f'konformità mad-Deċiżjoni (PESK) 2017/1775, kif implimentata mid-Deċiżjoni ta' Implimentazzjoni (PESK) 2020/9 u r-Regolament (UE) 2017/1770, kif implimentat mir-Regolament ta' Implimentazzjoni (UE) 2020/8. Is-suġġetti tad-data huma l-persuni fiżiċi li jissodisfaw il-kriterji għall-elenkar kif stipulat fid-Deċiżjoni (PESK) 2017/1775 u r-Regolament (UE) 2017/1770. Id-data personali miġbura tinkludi d-data meħtieġa għall-identifikazzjoni tajba tal-persuna konċernata, id-dikjarazzjoni tar-raġunijiet u kwalunkwe data oħra relatata. Id-data personali miġbura tista' tiġi kondiviża skont il-ħtieġa mas-Servizz Ewropew għall-Azzjoni Esterna u l-Kummissjoni. Mingħajr preġudizzju għar-restrizzjonijiet skont l-Artikolu 25 tar-Regolament (UE) 2018/1725, l-eżerċizzju tad-drittijiet tas-suġġetti tad-data bħad-dritt għal aċċess, kif ukoll id-drittijiet għal rettifika jew għal oġġezzjoni ser jitwieġeb f'konformità mar-Regolament (UE) 2018/1725. Id-data personali tinżamm għal 5 snin minn meta s-suġġett tad-data jkun tneħħa mil-lista ta' persuni soġġetti għall-miżuri restrittivi jew minn meta tiskadi l-validità tal-miżura, jew sakemm ikunu fis-seħħ il-proċedimenti tal-qorti f'każ li dawn ikunu nbdew. Mingħajr preġudizzju għal kwalunkwe rimedju ġudizzjarju, amministrattiv jew mhux ġudizzjarju, is-suġġetti tad-data jistgħu jressqu lment quddiem il-Kontrollur Ewropew għall-Protezzjoni tad-Data f'konformità mar-Regolament (UE) 2018/1725(edps@edps.europa.eu). Din in-notifika tikkonċerna l-impriżi li ġejjin: AB Mauri China Limited ("ABM", iċ-Ċina), sussidjarja indiretta li hija proprjetà kollha kemm hi tal-Associated British Foods ("ABF", ir-Renju Unit), Yihai Kerry Arawana Holdings Co. Ltd ("YKA", iċ-Ċina), sussidjarja indiretta ta' Wilmar International Limited ("WILMAR", Singapore). ABF u WILMAR jakkwistaw, fis-sens tal-Artikolu 3(1)(b) u tal-Artikolu 3(4) tar-Regolament dwar l-Għaqdiet, il-kontroll bi sħab ta' impriża bi sħab (joint venture) maħluqa ġdida. Il-konċentrazzjoni hija mwettqa permezz ta' xiri ta' ishma f'kumpanija maħluqa ġdida li tikkostitwixxi f'impriża bi sħab. ABF: il-kumpanija hija attiva f'ħames dominji ta' negozju prinċipali, jiġifieri (i) il-produzzjoni ta' ingredjenti għall-ħami, (ii) il-produzzjoni taz-zokkor, (iii) il-manifattura ta; prodotti tal-merċa, (iv) il-provvista ta' prodotti agrikoli lill-bdiewa u (v) ħwienet ta' livell għoli, ABM: il-produzzjoni ta' ħmira u ingredjenti għall-ħami, WILMAR: kultivazzjoni tal-palm taż-żejt, tħin taż-żerriegħa taż-żejt, raffinar ta' żejt tal-ikel, tħin u raffinar taz-zokkor, manifattura ta' prodotti tal-konsumatur, xaħmijiet ta' speċjalità, oleokimiċi, biodiesel u fertilizzanti kif ukoll tħin tad-dqiq u tar-ross, YKA: attivitajiet tal-investiment, prinċipalment fl-industriji li ġejjin: tħin ta' żerriegħa taż-żejt, raffinar ta' żejt tal-ikel, xaħmijiet ta' speċjalità, oleokimiċi, ipproċessar tal-qamħirrum, tal-qamħ u tal-fażola tas-sojja, ipproċessar sostenibbli f'ħafna stadji ta' ikel u xarbiet mir-ross, riċerka u żvilupp tat-teknoloġija tal-qmuħ u ż-żjut. Il-kummenti jridu jaslu għand il-Kummissjoni sa mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Din in-notifika tikkonċerna l-impriżi li ġejjin: STEAG GmbH ("STEAG", il-Ġermanja), STEAG Enerji Ticareti ve Hizmetleri A.Ş., ("SET", it-Turkija), attwalment ikkontrollata minn STEAG Beteilungsgesellschaft mbH ("STEAG BG"), fl-aħħar ikkontrollata minn STEAG. STEAG (permezz ta' STEAG BG) u OYAK (permezz ta' OYAK Birleşik Enerji), skont it-tifsira tal-Artikolu 3(1)(b) u 3(4) jiksbu l-kontroll konġunt ta' SET kollha kemm hi. Il-konċentrazzjoni hija mwettqa permezz ta' xiri ta' ishma. STEAG hija kumpanija internazzjonali tal-enerġija attiva l-aktar fil-qasam tal-ġenerazzjoni u tal-kummerċjalizzazzjoni ta' enerġija elettrika u termika u l-provvista ta' servizzi relatati, OYAK huwa fond tal-pensjoni privat Tork u s-sussidjarji tiegħu huma attivi f'firxa wiesgħa ta' setturi, prinċipalment l-attivitajiet tal-estrazzjoni, il-metallurġija, is-siment, il-konkrit, il-karti, il-prodotti kimiċi, is-servizzi finanzjarji, l-industrija tal-karozzi, il-loġistika, il-kostruzzjoni, l-enerġija u s-servizzi, SET hija attiva l-aktar fil-qasam tal-kummerċ tal-enerġija u s-servizzi relatati mal-enerġija fit-Turkija. Il-kummenti jridu jaslu għand il-Kummissjoni mhux aktar tard minn 10 ijiem wara d-data ta' din il-pubblikazzjoni. Jenħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-posta elettronika, permezz tal-faks jew permezz tal-posta. Uża d-dettalji ta' kuntatt ta' hawn taħt: Din in-notifika tikkonċerna l-impriżi li ġejjin: BCP Acquisitions LLC ("BCP", l-Istati Uniti tal-Amerka), CD&R Fund X (l-Istati Uniti tal-Amerka), Brand Industrial Holdings, Inc. ("BrandSafway", l-Istati Uniti tal-Amerka), ikkontrollata minn, CDR Bullseye Holdings L.P. ("CDR Bullseye", l-Istati Uniti tal-Amerka). BCP u CD&R Fund X jakkwistaw, fis-sens tal-Artikolu 3(1)(b) tar-Regolament dwar l-Għaqdiet, il-kontroll konġunt ta' BrandSafway kollha. Il-konċentrazzjoni hija mwettqa permezz ta' xiri ta' ishma. għal BCP: kumpanija b'responsabbiltà limitata kkontrollata minn Brookfield Assets Management Inc., maniġer tal-assi globali, għal CD&R Fund X: fond tal-fond ta' investiment ta' ekwità privata ta' Clayton, Dubilier & Rice. għal BrandSafway: kuntrattur kummerċjali li jipprovdi servizzi speċjalizzati lil klijenti industrijali, kummerċjali u infrastrutturali u jopera fuq tliet unitajiet tan-negozju: soluzzjonijiet ta' scaffolding u ta' aċċess, servizzi industrijali ta' speċjalità, u tiswir u tisħiħ. Il-kummenti jridu jaslu għand il-Kummissjoni sa mhux aktar tard minn 10 ijiem wara d-data ta' din il-pubblikazzjoni. Jenħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-posta elettronika, permezz tal-faks jew bil-posta. Jekk jogħġbok uża d-dettalji ta' kuntatt ta' hawn taħt: Din in-notifika tikkonċerna l-impriżi li ġejjin: Central u SIGNA Prime jakkwistaw, skont it-tifsira tal-Artikolu 3(1)(b) u 3(4) tar-Regolament dwar l-Għaqdiet il-kontroll konġunt ta' Mahis JV. Il-konċentrazzjoni hija mwettqa permezz ta' xiri ta' ishma. għal Central: attiva mad-dinja kollha fil-kummerċjalizzazzjoni, il-proprjetà immobbli, il-bejgħ bl-imnut, l-ospitalità u r-ristoranti primarjament fl-Asja tax-Xlokk, inkluż it-Tajlandja, l-Indoneżja u l-Vjetnam. Fl-UE, Central hija attiva fis-settur tal-bejgħ bl-imnut fl-Italja, fil-Ġermanja u sa ċertu punt fid-Danimarka. B'mod partikolari, hija topera ċentri tal-kummerċ ewlenin f'Berlin, Hamburg u Munich (permezz tal-Grupp KaDeWe). għal SIGNA Prime: tappartjeni għall-unità tan-negozju SIGNA Real Estate, li hija sid ta' proprjetajiet immobbli f'postijiet fiċ-ċentru tal-belt, primarjament fl-Awstrija u fil-Ġermanja. L-unità tan-negozju SIGNA Retail hija attiva fil-kummerċ bl-imnut u topera, b'mod partikolari, il-katina ta' ċentri tal-kummerċ GALERIA Karstadt Kaufhof fil-Ġermanja. Kemm l-unità tan-negozju SIGNA Real Estate kif ukoll l-unità SIGNA Retail huma kkontrollati minn SIGNA Holding GmbH, li finalment hija kkontrollata minn Familie Benko Privatstiftung. għal MAHIS JV: indirettament iżżomm il-proprjetà immobbli f'Mariahilfer Straße 10-18, Vjenna, li bħalissa hija okkupata, b'mod partikolari, minn maħżen tal-għamara. Il-kummenti jridu jaslu għand il-Kummissjoni sa mhux aktar tard minn 10 ijiem wara d-data ta' din il-pubblikazzjoni. Jenħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-posta elettronika, permezz tal-faks jew bil-posta. Jekk jogħġbok uża d-dettalji ta' kuntatt ta' hawn taħt: Indirizz postali: Din in-notifika tikkonċerna l-impriżi li ġejjin: Platinum Equity Group (l-Istati Uniti tal-Amerka), Platinum Equity Group jakkwista, fis-sens tal-Artikolu 3(1)(b) tar-Regolament dwar l-Għaqdiet, il-kontroll sħiħ ta' Biscuit International SAS. Il-konċentrazzjoni titwettaq permezz tax-xiri ta' titoli. għal Platinum Equity Group: il-fużjoni, l-akkwist u l-operat ta' kumpaniji li jipprovdu prodotti, servizzi u soluzzjonijiet lil diversi industriji, inkluża t-teknoloġija tal-informazzjoni, it-telekomunikazzjoni, il-loġistika, il-manifattura u d-distribuzzjoni tal-metalli u s-servizzi marbutin magħhom; għal Biscuit International SAS: il-manifattura ta' gallettini u kejkijiet, inkluż għal konsumaturi b'rekwiżiti djetetiċi speċifiċi, b'għarfien espert speċifiku dwar prodotti b'tikketta privata. Il-kummenti jridu jaslu għand il-Kummissjoni mhux aktar tard minn 10 ijiem wara d-data ta' din il-pubblikazzjoni. Jenħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni bil-posta elettronika, bil-faks jew bil-posta. Int mitlub tuża d-dettalji ta' kuntatt ta' hawn taħt: Indirizz postali:
Extracted from C_004_2020.html